Stjenovite planine
Stjenovite planine (originalno Rocky Mountains) ili skraćeno Stjenjak, su široki planinski vijenac na zapadu Sjeverne Amerike. Proteže se na više od 4.800 kilometara, od sjevera Britanske Kolumbije u Kanadi do Novog Meksika u SAD-u. S nadmorskom visinom od 4.401 metra najviši vrh je Mount Elbert u Coloradu. Najviši vrh u Kanadskom Stjenjaku je Mount Robson s 3.954 metra.